ჰასტინგსის საერთაშორისო საჭადრაკო კონგრესი

ჰასტინგსის საერთაშორისო საჭადრაკო კონგრესი — ყოველწლიური საჭადრაკო ტურნირი, რომელიც ტარდება ჰასტინგსში (ინგლისი) წლის მიწურულს. შეჯიბრის მთავარი ღონისძიებაა ტურნირი , რომელიც ტრადიციულად 10-დან 16 მოთამაშემდე გათამაშებულ წრიულ ტურნირს წარმოადგენდა. 2004/2005 წლებში ტურნირი ჩატარდა ოლიმპიური სისტემით, ხოლო 2005/2006 და 2006/2007 წლებში გამოიყენებოდა შვეიცარული სისტემა. მთავარი ღონისძიების პარალელურად ტარდება ტურნირი , რომელიც ღიაა ყველა მოთამაშისათვის. ამ ტურნირის გამარჯვებული მომდევნო წლის მთავარ ტურნირში მონაწილეობის უფლებას მოიპოვებს.

საშობაო კონგრესის ყოველწლიური ტურნირის გარდა, ჰასტინგსმა არარეგულარული ინტერვალებით უმასპინძლა საერთაშორისო ტურნირებს საზაფხულო კონგრესებზეც. მათ შორის ყველაზე ცნობილია ჰასტინგსის 1895 წლის საჭადრაკო ტურნირი, რომელშიც მონაწილეობდა ორი მსოფლიო ჩემპიონი და იმ დროის თითქმის ყველა უძლიერესი მოჭადრაკე.

ანატოლი კარპოვის ჩათვლით, ყველა მსოფლიო ჩემპიონს, ბობი ფიშერის გარდა, ნათამაშები აქვს ჰასტინგსში: ვილჰელმ სტეინიცი (1895), ემანუილ ლასკერი (1895), ხოსე რაულ კაპაბლანკა (1919, 1929/1930, 1930/1931 და 1934/1935), ალექსანდრე ალიოხინი (1922, 1925/1926, 1933/1934 და 1936/1937), მაქს ეივე (1923/1924, 1930/1931, 1931/1932, 1934/1935, 1945/1946 და 1949/1950), მიხეილ ბოტვინიკი (1934/1935, 1961/1962 და 1966/1967), ვასილი სმისლოვი (1954/1955, 1962/1963 და 1968/1969), მიხეილ ტალი (1963/1964), ტიგრან პეტროსიანი (1977/1978), ბორის სპასკი (1965/1966) და ანატოლი კარპოვი (1971/1972). მხოლოდ სამმა ჩემპიონმა იასპარეზა ჰასტინგსში მოქმედი ჩემპიონის ტიტულით: ლასკერმა (1895), ალიოხინმა (1933/1934) და ბოტვინიკმა (1961/1962).

ვერა მენჩიკი (ჩეხოსლოვაკია), რომელიც მაშინ მსოფლიო ჩემპიონი იყო ქალთა შორის, გახდა პირველი ქალი, რომელმაც მთავარ ტურნირში ითამაშა (მონაწილეობდა შვიდ ტურნირში 1929/1930-დან 1936/1937 წლამდე). 1963/1964 წლებში ნონა გაფრინდაშვილმა (სსრკ), ასევე მსოფლიო ჩემპიონის რანგში, მოიგო -ის ტურნირი და მომდევნო წლის მთავარი ტურნირის საგზური მოიპოვა. 1964/1965 წლების მთავარ ტურნირში მან 5 ქულით მეხუთე ადგილი დაიკავა და შეჯიბრებაში მონაწილე ყველა ბრიტანელი ოსტატი დაამარცხა. 1992/1993 წლების მთავარ ტურნირში პირველი ადგილი გაიყო იუდიტ პოლგარმა.

2021/2022 წლების კონგრესი კორონავირუსის პანდემიის გამო გაუქმდა და მის ნაცვლად ჩატარდა ონლაინ ღონისძიება, რომელშიც დევიდ ჰაუელმა გაიმარჯვა.

ლაზიერის უარყოფილი გამბიტის ჰასტინგსის ვარიანტმა სახელი მიიღო ვიქტორ ბერგერისა და ჯორჯ ალან ტომასის პარტიიდან (ჰასტინგსი, 1926/1927), რომელიც დაიწყო სვლებით: 1.4 5 2.4 6 3.მ3 მ6 4.კ5 6 5.კ6 ლ6 6.მ3 6 7.3.

მთავარი ტურნირი (საშობაო კონგრესი)
ისტორია
პირველი საშობაო კონგრესი 1920/1921 წლებში ჩატარდა ორ წრედ. ტურნირის გამარჯვებული გახდა ფრედერიკ იეიტსი 4 ქულით, რომელმაც უკან ჩამოიტოვა როლანდ ჰენრი ვონ სკოტი (3,5 ქულა), ჰენრი ერნესტ ატკინსი (3) და რიჩარდ გრიფიტი (1,5).

1921/1922 წლებში, მეორე კონგრესზე, მონაწილეთა უმრავლესობას კვლაავ ბრიტანელები შეადგენდნენ. ერთადერთმა უცხოელმა მონაწილემ, ბორისლავ კოსტიჩმა (იუგოსლავია), ტურნირი აბსოლუტური შედეგით, 7-დან 7 ქულით მოიგო.

თავდაპირველად ტურნირი კერძო შემოწირულობებითა და ჰასტინგსის კორპორაციის გრანტით ფინანსდებოდა, თუმცა დროთა განმავლობაში კომერციული სპონსორობა აუცილებელი გახდა. 1967–1969 წლების ტურნირებს სპონსორობას გაზეთი „ “, ასევე სენტ-ლეონარდსისა და ჰასტინგსის კორპორაციები უწევდა.

1975 წელს სპონსორი იყო, ხოლო 1976 წელს — . სხვა სპონსორებს შორის იყვნენ ჯ. დ. სლეიტერი, უ. რ. მორი და „ჭადრაკის მეგობრები“ .

გამარჯვებულები

საზაფხულო კონგრესი

ჰასტინგსი 1895 ჭადრაკის ისტორიაში ერთ-ერთ უდიდეს ტურნირად ითვლება. ეს იყო ერთ-ერთი პირველი შეჯიბრება, რომელშიც მონაწილეობდა იმ დროის ყველა უძლიერესი მოჭადრაკე, მათ შორის მსოფლიოს ყოფილი ჩემპიონი ვილჰელმ სტეინიცი, მოქმედი ჩემპიონი ემანუილ ლასკერი, მიხეილ ჩიგორინი, ზიგბერტ ტარაში, კარლ შლეხტერი, ჯოზეფ ჰენრი ბლეკბერნი, დავიდ იანოვსკი და სხვები. 22-ტურიანი წრიული ტურნირის შედეგი მოულოდნელი აღმოჩნდა — გამარჯვება მოიპოვა ამერიკელმა ჰარი ნელსონ პილსბერიმ 16,5 ქულით, მიუხედავად იმისა, რომ ეს მისი პირველი საერთაშორისო ტურნირი იყო.

ჰასტინგსის 1919 წლის „გამარჯვების ტურნირი“ იყო პირველი საერთაშორისო ტურნირი, რომელიც პირველი მსოფლიო ომის შემდეგ მოკავშირე ქვეყანაში ჩატარდა. მონაწილეთა უმრავლესობა ბრიტანელი იყო, თუმცა ტურნირში დომინირებდნენ კუბელი ხოსე რაულ კაპაბლანკა (რომელიც მალევე მსოფლიო ჩემპიონი გახდა) და იუგოსლავიელი დიდოსტატი ბორისლავ კოსტიჩი. კაპაბლანკამ 11-დან 10,5 ქულა დააგროვა წაგების გარეშე და მხოლოდ კოსტიჩთან ყაიმით დაკარგა ნახევარი ქულა. კოსტიჩმა 9,5 ქულით მეორე ადგილი დაიკავა, ხოლო ჯორჯ ალან ტომასი და ფრედერიკ იეიტსი 7-7 ქულით - ადგილებზე გავიდნენ.